བོད་ཀྱི་ཁྲིམས་ལུགས་རིག་པ་བའི་ཁྲིམས་རྩོད་པ་རྣམ་རྒྱལ་ཚེ་སྐྱིད་ཀྱིས་སྔ་ཕྱིར་རྒྱ་གར་དང་བཙན་བྱོལ་སྒྲིག་འཛུགས་གཉིས་ཀའི་ནང་ཁྲིམས་རྩོད་པ་དང་ཁྲིམས་ལུགས་ལམ་སྟོན་དང་ཁྲིམས་ཞིབ་པ་སོགས་ཀྱི་ཕྱག་ལས་གནང་ཡོད་པ་དང་།ཁོང་གིས་ཐེངས་འདིར་བཙན་བྱོལ་བོད་མིའི་ཁྲིམས་ལུགས་དང་འབྲེལ་བའི་དཀའ་ངལ་དང་བོད་མི་ཚོར་ཁྲིམས་ལུགས་གོ་རྟོགས་དང་ཁྲིམས་ཀྱི་འདུ་ཤེས་ཞན་པའི་ཉེས་སྐྱོན་སོགས་གླེང་ཞིང་ཁྲིམས་ལུགས་སྦྱོང་བཞིན་པའི་སློབ་མ་རྣམས་ལ་འགན་འཁྲི་ཆེན་པོ་ཡོད་སྐོར་གྱི་གསུང་བཤད་གནང་ཡོད་པ་རེད།མ་ཟད་བོད་མི་ཚོའི་དམངས་ཁྲིམས་དང་འབྲེལ་བའི་དཀའ་རྙོག་དག་ངེས་པར་དུ་བཙན་བྱོལ་བོད་མིའི་ཁྲིམས་ཞིབ་ཁང་ཁག་ཏུ་ཞུ་གཏུག་བྱ་དགོས་པའི་སྐོར་གྱི་རྒྱུ་མཚན་ཡང་གསུངས་སོང་།